Tresna Keliwat (2) oleh Supadma Kerta Buana - Kompasiana.com\nSupadma Kerta Buana\nTresna Keliwat (2)\n19 Mei 2017 16:01 Diperbarui: 19 Mei 2017 16:41 410 0 0\nNyambatang tuara bani rasané sube keliwat nganti kelangen I Guna nolih kejegégan Luh Ratna.\n"Bli ne engken carané nyawabin bli?" kéto Luh Ratna metakon.\n"bli ngudiang bengong?"\n"engken luh?" mekesiab I Guna timbalin petakoné Luh Ratna.\n"ene engken carané nyawabin, orin je tiyang bli." Luh Ratni maakin I Guna ngae runtag, uyang paling kebus dingin awakné. Di kenehné sube jejeh ulian pakianné dekil ento engas, aget masih Luh Ratna anak nganggo parfum luar negeri. Ia miik ngelikub ngengkebang lusuhné I Guna di restorané ento.\nI Guna enu masih mepangenan nolih kinyukan bibih Luh Ratna naar nasi misi bé siap megoreng renyah. Melenan tekén I Guna dedaran ané sube beliangé ngajak Luh Ratna abedik tusing maan nundikiné. Ia merasa jejeh ulian tusing taén tusing masih bisa naar ané kéto-kéto apabuin biasané yen medaar bibihné sing siep-siep ulian kinyukané.\n"bli daar, ngudiang uli tuni bengong?"\n"Luh jegeg." keto pesautné I Guna bengong.\n"bli, daar malu be petengné tiyang lakar mulih. Enggalang gaénin tugasné." Luh Ratna nundikin I Guna ngenggalang nyemak tugasné laut mragatang mekejang.\nMekejang tugasné Luh Ratna ané kelompok ajaké ia kanti ané tugas pedidi gaénange teken I Guna. Sube kanti jam dasa peteng enu masih di restorané ento. Tugasné sube mekejang telah gaénine dedarané sube masih telah daarné tekén I Guna. Memaksa apangé enggal telah, kinyukané subé care tusing medaar aminggu.\nSube merasayang peteng Luh Ratna ngajakin I Guna mulih uling restorané. Sagét I Guna malunan mejalan merasa sube care biasa padahal mare acepok ke réstoran. Kondén neked disisi di tangga meglebug I Guna. Luh Ratna merasa sube mesemu jelék, aget dugas ento masih anaké ané di réstorané sube pade mulih. Ada anak bajang truna ane nepukin ngedekin ulah I Gunané ento.\n"sing dadi adéng beli." raos Luh Ratna ngemak limané I Guna.\nIa tusing bani ngorahang ape, dikenehné mesemu elek teken Luh Ratna. Kewala, ia masih demen maan ngisiang limané Luh Ratna. Merasa melénan, yen Luh Ratna halus limané ulian liunan perawatan yen I Guna limané kasar ulian liunan nyemak gegaén.\nPetengé ento I Guna atehangé mulih nganti di depan gang. Ngalih tongos kostné I Guna buin mejalan mecelep gang, nanging tusing care di desa yen jam dasa sube suung mangmung melenan di kota nu ramé. Di gang apabuin di jalané ngaénang I Guna elah mejalan. Enu masih I Guna ngingetang semu manis Luh Ratna, apabuin limané ané halus. Kadirasa nampak miik limané Luh Ratna enu neket di limané. Neked di kostné ané gedené tuah 2x2 ngengalang ia nyemak buku. Buin maniné lakar maan dosén ané demen nunjukin mahasiswané. Tuah maan galah ajam melajah, saget sube maglebung di pesaréané ané metatakan kasur tipis.\nDi subané lemah, jam 5 semeng I Guna ngencolang luas mejalan lakar nyemak koran. Ia sube biasa sebilang semengan dadi loper koran keliling di sekitaran tongosné ngekos. Di subané nyansan ngelemahang mare lantas nuju ke kampus. Yen ade galah setoden ke kampus maan masih ke peken meburuh negen barang. Kéto masih liburan pasti sube nongos di peken meburuh nganti sanje. Di subané neked di kampus Luh Ratna sube malunan neked di kelas. Sebilang metemu setata ngaduang kenyem manis ngaénang I Guna nyansan tresna ngajak Luh Ratna nanging tusing sanggup lakar nyatuang.\n"jam kude beli neked sirep dibi?" metakon Luh Ratna maekin I Guna.\n"engsap beli luh ulian sube kiap sajan." pesautne I Guna.\n"ampura bli ngerepotin kanti peteng, pasti sing maan melajah beli dibi." Luh Ratna merasa pelih ulian tawangé I Guna sebilang wai maan dogen galah melajah setoden mesaré.\n"sing kénkén luh, beli demen nulungin luh." keto I Guna merasa sanggup lakar nulungin Luh Ratna diastu je ento kéweh.\nJam pelajarané sube mulai, dosené ane nunjuk-nunjuk mahasiswané apangé nyawab sube masuk ke kelas. Ditu Luh Ratna ketunjuk, mekejang bakatangé nyawabin ulian dibiné sube I Guna ane ngaenang jawabané ento. Pelajarané sube suud mekejang pade mulih. Keto masih Luh Ratna nagih ngatehin I Guna mulih. Ia masih merasa demen dikenehné jani maan lakar negakin mobil ané meAC ento.\n"mai ajak tiyang mulih bli." Luh Ratna ngajakin I Guna menek di mobilné.\n"sing ngerepotin beliné?"\n"menek beli, atahine je mulih." Luh Ratna mukakin pintu mobilné ngelaut I Guna menek di tongos simalu paek teken Luh Ratna.\nDitu lantas ia saling kenyemin, mirib sube biasa tusing care dugasé mare makenalan. Buin Luh Ratna ngidih tulungan teken I Guna, keto masih I Guna tusing taen ngorang tusing nyak lakar nulungin.\nDi subané neked di depan gang kosné Luh Ratna mekenyem mukakkin pintu mobilné. I Guna adéng-adéng pesu uli mobilné Luh Ratna ulian liang kenehné ngidang pedaduanan ngajak Luh Ratna. I Guna mekenyem keto masih kewales teken Luh Ratna ngaénang demen kenehné I Gunané. Tusing mekisid masih uling di depan kosné nganti mobilné Luh Ratna ilang uli matané. Sledetné nyihnayang anak kasmaran, mare joh mobilné Luh Ratna ngelantas I Guna ngénggalang ke kosné.\nSawetara dinané ento jam 9 peteng, enu iteh I Guna ngisiang buku sambilangé ngaénang Luh Ratna tugas. Kanti tugas pedidiné bisa engsapiné ulian demen hatiné tekén Luh Ratna. Sagétan hapé bututné memunyi cihna ada nelponin. Di hapéné metulis Luh Ratna memanggil. Ngudiang bisa peteng-peteng tumbén Luh Ratna nélponin. Luh Ratna biasané tuah sms tusing taén nelponin I Guna. Limané ngejer lakar ngangkat telponé Luh Ratna.\n"ngudiang luh nélponin beli?"\n"ade né lakar satuang tiyang tekén beli." keto Luh Ratna ngeraos tekén I Guna.\nI Guna ngejang tugasné ané subé buin bedik lakar pragat," ape ada lakar satuang luh teken beli?" sambung petakoné I Guna.\n"Sebet tiyang beli, atiban tiyang tusing nyidang ngengsapang." saut Luh Ratna.\nMekesiab I Guna ningehang munyin Luh Ratna ento, ia tusing ngerti ané kenehangé tekén Luh Ratna. Ia masih tusing nawang unteng satuané Luh Ratna bisa ngeroas kekéto. "beli sing ngerti, maksud Luh engken?, tegarang jelasin luh." saut I Guna penasaran tekén apa ne orahangé Luh Ratna.\n"Tiyang kalahin tunangan beli, sube atiban jani tusing ngidang ngengsapang. Kanti jani tiyang enu pedidi sing bani nerima nak muani elénan." munyin Luh Ratna ditelpon care anak sebet. Mare ningehang satuané Luh Ratna nyangetang ngejer limané I Guna. Kebilbil maslegeg bingung ape ané lakar orahangé buin. I Guna tusing taén madan nawang metunangan, jani sagét Luh Ratna nyambatang buka kekéto. "De to sangetange Luh, miribang tusing jodoh buat i luh." ngelagasang I Guna mesaut keto, di kenehné subé bingung tusing ngerti tekén masalah kekéto.\n"sing nyidang tiyang beli." saut Luh Ratna nyansan baat munyiné di telponé.\n"ape men beli tusing nawang ne keto, yen pelajahan takonin Luh sinah simalu jawab beli." konden pragat munyin I Guna sube di telponé munyi "tut..tut..tut" ciriné subé pegat sambungané.\nBuin maniné tepukiné Luh Ratna mesemu sebet. Miribang enu kenehangé unduké dibi ané maan satuangé teken I Guna. "Nak éngken dibi, beli tusing ngerti luh. Maksud luh engken ento?" metakon I Guna tekén Luh Ratna.\nTusing pesu munyi apa, Luh Ratna nyelieb ngeliwatin I Guna.\n"Ting" munyin hapé bututné I Guna, misi sms ane tulisané memunyi "beli, lan ketemu mulih kuliah". Lega hatiné I Guna kewala nanggehang penasarab tekén munyin Luh Ratna di telpon ibi sanje.\nDi mulihné buin ajaké dadua matemu di tetamané. Ditu ade tongos care balé kambang negak pedaduan. "Beli sebet bli." semu sebet Luh Ratna.\n"pelih metakon luh ngajak beli. Yen unduk ento beli sing nawang. De ento sangetangé luh, lan kuliahé malu resepang apange ngidang lulus." I Guna nganjekang raos.\n"kalahiné pidan tiyang beli, ulian sayang tiyangé keliwat ngajak ia." sambungné Luh Ratna.\n"men kudiang nasib adané, miribang ade anak ané luungan tekén ia ané lakar teka. Sabar luh." I Guna ngingetin Luh Ratna.\n"sube liu ade anak maakin tiyang beli, kewala tiyang sing nyak nerima. Merawat sing ngidang ngesapang tunangané pidan diastun ia jani subé ngelah né lénan." saut Luh Ratna ngaénang jejeh hatin I Gunané merasa saihané liu ngedotang Luh Ratna. Merasa tekén tuara miribang tusing lakar pantes mesaih ngajak Luh Ratna.\nSakéwala ulian subé uli pidan mendem rasa, I Guna merasa lakar nyambatang rasa tresnané teken Luh Ratna. Yadiastun trima sing ketrima dikenehné ne penting satuang apangé galah. Merasa sakit yen rasané kapendem apabuin takut ade anak muani ngemalunin ngelemesi Luh Ratna.\n"Luh dadi beli nyatuang?" I Guna mongahang dewék lakar nyambatang isin hatiné tekén Luh Ratna.\n"apa ané lakar satuang beli?"\n"sujatiné beli demen teken Luh"\n"ampura beli, tiyang sing nyidang" saut Luh Ratnané ngaénang sebet keneh I Guna. Ditu lantas bengong I Guna tusing bani nolih Luh Ratna buin, merasa tresnané katolak tusing pesu satua ape. "Tiyang tusing nyidang ngengsapang ane malunan beli, boye je ulian ape beli." Luh Ratna nyadokang raosné.\nRemrem langitné sube care nawang sebet I Gunané. Diastun tresnané tusing kadi arepang, ia ajaké dadua tetap masih saling hubungin. Tusing kanti pegat, sampe abulan tetap luung mekabar. Ditu masih iseng-iseng nyambatang tresnané nanging tetep Luh Ratna kukuh tusing lakar nyidang nerima tresnan I Gunané. Telah sube miribang uleh-ulehané I Guna lakar ngelemesin Luh Ratna. Sedina-dina lawat Luh Ratnané ade nerawang dikenehné kewala nyansan mekelo nyansan nyakit keneh ulian tusing kadi arepang. Luh Ratna masih tusing ngejohin I Guna ngaénang ia merasa ade harapan setondén Luh Ratna ngelah gegélan.\nDi petengné I Guna mesliahan di kamarné, ulian dinané jani ia libur kuliah. Dinané ento awai ia tusing mekita ngudiang. Rasané enu sebet tresnané tusing kewales Luh Ratna. Ade kenehné lakar nelponin nyaruang metakon unduk di kampus. Ngemak hapé bututné mecik nomor télpuné Luh Ratna. Ping telu tusing ade ngangkat, limané sube ngejer ngisiang hapéné. Ia buin nyobakin nelponin kanti ping pat mare mesaut uling telponé.\n"halo beli." saut Luh Ratna.\n"luh adi tusing angkat télpon beliné?" I Guna nyekenang metakon.\n"tiyang ade masalah di keluarga bedik bli."\n"yen keto, sori beli ganggu luh, lakar matiang beli nah." sambung I Guna merasa pelih.\n"sing kenken beli, luung masih ade ajak tiyang jani megendu wirasa." saut Luh Ratna ngaénang lega hatiné I Guna.\nUli di telponé Luh Ratna nyatuang masalahné di keluargané. I Guna anak mule sabar nawang masih bedik sesuluh hidup. Ditu lantas ia nyatuain Luh Ratna ngemang tutur melah ngaenang Luh Ratna demen metuturan ngajak ia. Ade kanti ajam lebih di télpon kanti "tuut...tuut...tut" memunyi pulsa I Gunané sube telah. Lantas Luh Ratna milu nimbalin nélponin I Guna. Tusing inget teken galah subé kanti jam 12 peteng enu masih ngisiang télponé. Yen biasané I Guna sube sirep buin maniné inget lakar kuliah. Kewala, ia nyaruang kiapné ulian enu demen metuturan ngajak Luh Ratna.\n"yen Luh dadi gegélan beliné sinah sube demen pesan hatin beline. Luh ne mule sanget arepang beli." munyin I Guna ngerayu.\nMekelo Luh Ratna tusing mesaut, ngeranayang I Guna mekeneh miribang sube sirep Luh Ratna ditu.\n"beli, tiyang dot pesan ade anak muani ané lakar saja-saja tresna sayang tekéning tiyang." saut Luh Ratna mangunin I Guna uli tuni subé ngudap buin jani seger.\n"yen beli dadi gegélan Luh ape je ento beli siap lakar ngayahin. Keto saja tresnan beliné luh." nyadokang raos I Guna ngarepang tresnané katrima.\n"kené beli, lan je jalanin kewala jani tiyang tusing engsap teken ané pidan. De beli sebét, gaénang tiyang apang engsap." saut Luh Ratna, I Guna merasa liang kenehné. Anak luh ané abulan uberiné saget sube nerima tresnané kewala ade masih sebetné ulian Luh Ratna konden pedas engsap tekén gegélan ané malunan. Ento ngaénang jejeh kenehné tresnané lakar dadi pelaliané. Nanging I Guna mula anak muani teguh, apan semangatné lakar ngaénang Luh Ratna bagia ngeranayang ia menjanji lakar ngayahin Luh Ratnané. (Mesambung)


Wawu - kamus bahasa bali\nLurus, Pak, kaler sekitar ee..tengah kilo(meter).. wenten tengah kilo…. Tengah Kilo, wau, Pak, ke kanan wenten plang..e..Gunung Kawi.\nStraight, Pak, to the north about..eh...half a kilometer. There is half a kilometer, ...half a kilometer just to the right there those....Kawi Mountain.\nIn Balinese: Brahmana punika nenten madue napi, sarahina wantah munuh wawu durus marayunan.\nIn Balinese: Wawu asapunika atur Ida Sang Hyang Yama, raris Ida Sang Hyang Siwa nyawis, “Uduh...\nIn Balinese: Sawusan punika, pratimane wawu dados kalinggihang ring pura sakadi dumunan.\nIn Balinese: Nika mawinan iraga wawu 28% sane mevaksin, 72% ne durung.\nIn Balinese: Wawu lantas ida prasida ngwales kakaonan ida.\nIn English: Finally, the king managed to avenge his defeat.\nIn Indonesian: Akhirnya, raja berhasil membalas kekalahannya.\nOther forms of "wawu"\nmara, tuni, pidan, tunian\nbaru; barusan; tadi


PENGAKSAMA, ″OM SWASTI ASTU″\nMelarapan saking hasung Wara Nugraha Ida Sanghyang Widhi Wasa, purun presangga tityang I ketunan, ngamiletin milpil daging gaguritan, riantuk kemanah antuk tityang, munguing penyungkem ring sajeroning Darma Gita, wantah sayan sayan nincap, tur ngalimbak kewentenan nyane.\nMunguing daging gaguritan sani aturang tityang puniki. Wantah ketus tityang saking babon ipun, ni mengaran, sugra Pamencangah Dalem Myukut, lan tutur jati.\nRing sajeroning pisuguh tityang puniki, sampun janten pisan akwek kirang iupun, riantuk tityang wantah jadma hina bawa hina budi, muditane during pascad, nanging pangkah ring sajeroning ambek, wimbang tityang sat winaluya, kadienggung nyelengkangin jeladi, ikakunang anarung sasih, antuk caye sinar kuru, jantean mangdohngawe lila ring tenganing hredaya.\nWantah kadi punika, pinaka pamurwaning atur tityang majeng ring sang pradnyaning tatwa, sani ledang sareng ngemaosin lelepihane puniki, sanggra tityang tureksan lan pangweweh Ida dane, nipinaka titin tityange kawekas, majeng ring Ida Batara Hyang Mami, ksan tabe unggah tityang, mogi tityang tan ke upadrawa. Ping untat, aturin tityang prama santi.\nSadurunge bahbah titiang Cacaran babad puniki Kawedarang dening pamineh Geng ampura matur sisip Yan prade wenten manyisih Tatumpuke kirang langkung Ugi ledang ngampurayang Pinunas titiang puniki Mangda sampun Kabaos manah langgana\nTitiang wantah janma tambet Hina bawa hina budhi Muditane during pascad Makadi ikunang alit Pangkah manah narung sasih Antuk caya sinar kuru Punika jerihin titiang Pingajeng Hyang Saraswati Kawi sadu Sang wus pradnyaning tatwa\nPusaka tatwa carita Durmanggalane kalilih Kapunahang ring sang dharma Ngawetung sanjiwani Makadi pusaka luwih Munggah ring purana sampun Babad lalintih kawedar Saking piagem mabukti Jati nulus Dasar saking kabrahmanan\nKekawit nunggalang hidep Panyungsunge saking lami Kapuji bakti kasembah Dalem Myukut maka nami Ugi mangkin kaping singgih Kabaos Hyang dharma sdu Ida ngawit kawedarang Ngalunta mangungsi Gili Gili ratu Kabaosang Gili Nusa\nKabyaktahang jagat Nusa Nanging kantun munaringati Atita kanegatan Durung kasidan nawestai Sane mewasta Gili Gili Nusa jagat dangu Ida Dalem kahyun lunga Ngardi kagiat Dalem Bali Puri Klungkung Kabiyaktah Samarajaya\nAntuka kadi punika Mawinan kahyune gelis Mangesengin Para Manca Catur Manca Patih mantra Kahyun nabdab jagat sami Kapingajeng jagat dangu Kabyaktahang jagat Nusa Telek kahyun nitenin Mangawibuh Mangda kasidan raharja\nWus puput rentuh wacana Ring para manca sami Sami dahat ledang nyanggra Patut ngrajeg kasungkemin Ring para Mancane sami Sami manah bakti asung Rauh para panjak wadwa Manyartang jagat trepti Manga lantur Kayune manekeng tuwas\nKaputusang saking baos Antuk Dalem Pulina Bali Mangkin kahyun Ida Dalem Mangda wenten wadwa ngiring Lungane kanuasa Gili Patih mantra para juru Kandinika pinunas Dalem Majeng Ida Dalem Bali Sigra asung Maicang iringan wadwa\nIda Dalem midababang Nanging pamargine riyin Lunga nyujur jagat Sasak Kahyune mabagi kalih Kajaya jayain dumun Irika ngajengin wadwa Dulurin angawa bukti Bukti sadu Dalem ngawedar Pedoman Kapicang ring Tanah Embet\nKadinika kahyune jati Nguncar ngawedar pabuktian Nuli Ngantos esuk enjing Riantukan Ida eling Ring wacanan Dalem dangu Dalem Ratu Smarapura Ngawinang geson memargi Nyujur kidulWadwane kari pungkuran\nKairing ring wadwa Pasek Taler rauh, Pasek miwah Pande Wesi Tanmoga Sagetan rauh Ring pasisi desa padang Munggah baita Baitane nyujur timur Mangulati jagat Sasak Digelis tedun mamargi\nTanda Mantri Patih Wadwa Sami tedun, ngiringang dalem digelis Sagrahan sampun rauh Ring desa Tanah Embet Tur kajaya Jaya Pandita Wiku Wusing sami kapuputang Benjang semeng Ida wali\nWali nyujur Bali Dwipa Nyujur kulon, baita alon mamagi Katempuh arising bayu Cahaya galang sinar surya Ring samudra Patepuh ayating ranu Paimbang teleking tuwas Nyujur jagat Nusa Gili\nKulangunan ring pamarga Antuk ledang, jagi ngulati linggih Moga sget sigra rauh Ring tepin samudran Pura Penataran Ped Irika mekaraya Palungguh Pangastawan pasanggrahan Kalaning kahyun ngastuti\nNgardi nglanturang kararisan Pura Dalem, Dalem miukut maka jati Makudang sasih malungguh Pakahyune wali lunga, kahyun ngruruh Linggih genah mnda pangguh Saking adnyana utama Ngawatara ning Hyangari\nJagi anggen genah Gria Risedekan, Ida Munggah gunung bukit Kairing Patih Panjuru Taler rauh wadwa panjak Caritanen Ring madyaning awan rauh Ngardi lesu ring pamarga Rauh wadwa Tanda Mantri\nGelis Ida maraian Durung suwe, moga saget sabeh ngribis Kapitahen sabeh nglantur Somadiya pakahyunan Antuk Surya Cihna Surya masasuluh Galang Manyinarin jagat Mawinan kuma risin\nSaget toya ring song sila Medal ngencrot, kagiat kahyune ngaksi Dawning jati tankapatut Mawinan kahyun masiram Ring song sila Ring song silane toya rauh Makadi embahan klebutan Metu Girang panjak sami\nRumasa galang Adnyana Lwir Sutensu, rikala wengi purwani Ngardi karaning nglantur Manggaran Tegal Pancoran Tur ngandika Nulisaget wenten ngrawat Wenten Gili apit bukit\nMakamimah apit jurang Jurang pangkung, digelis Ida maranin Risampune Ida rauh Ring Puncak Gili punika Kulangunan Nuli gelis matatuduh Kandikang sami mararian Sor taru ageng malinggih\nTur katempuh angin alon Rasa rauh, ngaturin mangda ngulati Kwentenan sekar ring gunung Suaran paksine nylimurang Kadi RASA ASIH Ipun meled jagi matur Nagturin mangdane simpang Manah ngaturang who becik\nWohwohan kadi bojana Kandinika, manahnyane banget bakti Sagetan ikatak rauh Antuk girang manah jengah Sarat manah Ngaturang gemelan tabuh Ikatak makadi gangsa Lenggung rauh ngempulin\nPun Igadagan makendang Iemplegan, rauh gelis manyengcengin Kasepan ibecing rauh Sagetan dungkah nyagjagang Sepan – sepan Manyarengin manah gupuh Tetabuhan sampun lintang Nuli jengah nepak klening\nKadi nika kwentenanya Ibacica, nyaurin manahnya iri Kaserengin paksi blatuk Wiwah ipun ibacica Sami girang Sagetan Imerak rauh Mangikelin elag elog Manglente ngeberang kampid\nAntuk kahyun kadautan Mangalantur, Ida ngaryanang palinggih Maajeng ring mailep kidul Ngaran GRIA PEDOMAN PED Maka china Taru buhu bedil kulkul Prepet makadi sasangka Manganti carita malih\nKadi majajumbuh sadu Makadi ring majapahit Dawege ngawe pedoman Dina saniscara manis Uku watugunung wantah Rah tiga tenggek nem siki\nMakadi isakan ipun Siyu satak nanggu malih Nanggu malih ulung dasa Siyu telungatus siki Tanggun nyane skeet sapta Kadinika dina becik\nWus kasuwene malungguh Ring desa Pedoman jati Ngalantur makarya Pahyangan Pura Camara maka nami Mawinan ngaran Camara Antuk wangunane sami\nMalakar camara kayu Rauh adegan patitis Cacab miwah papalihan Nganggenang camara sami Punika sane ngawinang Hyang Camara kawastanian\nKasuw ene Ida malungguh Kiring para wadwa sami Ring Puri Pedoman Ped Moga ngamijilang putra Makuweh nyane sapta diri\nBiyang Prami wantah pitu Adiri bibi panawing Dados sami makweh asta Kawedarang maka nami Kapingajeng kabaosang Kawilangin siki–siki\nGusti Dalem Cakra tuhu Gusti Widuda mungkurin Kapikalih Gusti Ngurah Candra Wijaya ngikutin Kaping tiga Gusti Nyoman Murdana ngamungkurin\nkaping empat baos nglanturang Gusti Lanang Gede jati Baos sane kaping lima Gusti Made Manteb laki Kaping nem Gusti Manesa Kaping sapta mangikutin\nNakincit putrane bungsu Maka jati maka nami I Gusti Ketut Cucukan Sane mabibi adiri I Gusti Putu Cacaran Kutus kweh putra sami\nSapenyeneng Ida Tuhu Makuweh desane sami Pinake wewengkon Ida Kawilangin siki – siki Kapingajeng desa Bila Desa Waru kaping kalih\nDesa Pendem kaping telu Tanah Biyas catur jati Kaping lima desa Bodong Kaping neme maka jati Ngaran desa karangdawa Sapta desa Sental kangin\nkaping kutus Sental Kauh Nglanturang desa kutampi Desa Bayuh kaping siya Kaping dasa angkal jati Ping solas desa tinggihan Neping roars Suana Kangin\nNekaping telulas hitung Ngaran desa Sekartaji Ping patbelas Klumpu wantah Ping limolas wantah jati Bayuh makamiwah Angkal Desa TInggihan mangkutin\nSatunggil Dalem Miukut Ngwentenang pasamuan Mantri Miwah Patih Wadwa Panjak Pasayutane ring Puri Sami wadwa rauh ngayah Luh muani pendek tangkil\nPioton makadi sayut Satunggil raina prapti Wantah dina saniscara Masaniscara umanis Wuku Watugunung wantah Miwah dina Saraswati\nPlaksanaan sang manyayut Patut mabusana putih Sarwa putus maka ngaran Tanwenang kanggen masuci Gorengan minyak klapa Sampun Kaputusang ugi\nPutus ring Brahmana Wiku Tur putus Pandita Reci Guru Bujangga kabaos Kawedarang saking lami Saking pejaten Tabanan Ginada anggen ngentosin\nYan nenten kadi punika Mangawinang bingung paling Antuk Ida Dalem langgeng Ngukuhang dharmane sadu Mawinan tan obah karma Kukuh sidhi Nglaksanaang maasta brata\nSedek Rahina uttama Ida gelis mangesengin Wadwane mangde ngiringang Lungane Ida maburu Rikanjekan Ida lunga Kiring Patni Rauhing kiring panyroan\nAbot nabdab pabojonan Rayunan Dalem pang becik Kalaning mamarut klapa Tangane keni kaparut Ngardinin kanin maerah Tangan kanin Rah tangan paketel medal\nRahe maadukan parutan Parut klapa wus makikih Ngardi sami warna barak Ngawinang kahyune bingung Mawinan bisik adnyana Yan lanturin Klepone ne kera tengang\nSane kantun medaging rah Pedas jagi kadukain Kadinika pakahyunan Mawinan kahyune sendu Pedas jagi ngardi iwang Tan subakti Kabaos langgana Dalem\nBudhi kutang surya tajeg Pedas kasep mabojanti Kenken kudiang baan madaya Iraka makire rauh Mangruruh wadwa lan panjak Kandikain Mangruruh mamenek klapa\nPaling melah ia lebengang Klepone misi nyuh kikih Yan rauh Ida nakenang Melahang aturang tuhu Durung puput bisik baos Saget prapti Tumuli raris kasanggra\nPenyanggtane kadautan Alon banban rumamanis Tumuli nyodang bojana Ajengan sajangkep ipun Ida Dalem sareng putra Maka sami Kadi mina kasabehan\nRiwawune wus ngrasang Raris makahyun nakenin Uduh adi jiwan beli Ampurayang adi ayu Reh sarat beli nakonang Teken adi Indik kawentenang lawar\nNguda rasane maelenan Len kadi rasane nguni Tumben jani rasa jaen Buin warnane tanpatub Warna putih dadi barak Kenken adi Tuturangja apang melah\nRaris Rabine nguningang Indikane maka sami Sesampune kawedarang Ring Rabine saking sadu Ida Dalem wus nguninga Saking Rabi Ngawenang laware jahen\nMewetu saking adnyana Timbangan rasane ten becik Raris ngandikain panjak Ngandikang panjak mangruruh Mangruruhang rare daha Jagi keambil Rah rarene campur lawar\nKasuwen sayan magetang Pisereng ngruruh rare alit Jagi kadukang ring lawar Tunggil raina memandaung Mandung rare jagi kolah Nyakit jagat durmanggala\nKasuwen ngardi wadwane kajerihan Nagingke saking singid Wadwane ngingkinang Ngewetu daya upaya Ngardi kutus duta tangkil Ring puri Klungkung Gumanti pacing merangin\nNganyudain pangabih miwah wadwa Rauhing Patih Mantri Rauh Ida Dalem Jagi kahyun mangpang yuda Rauh panjak Patih sami Dalem Miukut Alam kahyune mirengin\nTan mitahen kewentenan kadi nika Mawinan Ida digelis Ngandikain Putra Makasami mangda prapta Jagi kapiteketin Dwaning wenten Pacang satru ngayudain\nGelis Dalem Ida ngerentuhang wacana Ring putran Ida sami Nah cening jakmekejang Nejani aji miteket Pirengang baos Aji Sawireh suba Cening nincap raga kelih\nAda orta ane pireng aji terang Ida Dalem Raja Bali Klungkung Smarapura Jagi rauh mangpang yuda Ngayudain ragam Aji Kabaosang Aji melaksanakan tan becik\nKabaosang Aji maingsa karma Yaning keto saja Cening Pangda kanti pegat Putra warih katuturan Saterehe maksami Nahne jani Cening gingsirang Aji\nCening Magenah ditepinin jagat Nusa Naging sakonden mamargi Piteket pirengang Pradene Aji Ndewata Patut yan cening ndewati Kalan matiwa Bade tumpang dasa siki\nLembu Cemeng kalan ngwedar patulangan Sukun lembu mas manik Matanduk kanaka Ne panganggen Ida Dalem Kadana warsa kang warih Mapodgala Patut nganggen padmasana\nNaga catur mapanganggen sarwa emas Apan cening warin luwih Warih Ida Dalem Dalem Miukut Kabyaktah Ane ngrajegang dini Jagat Nusa Apang Cening nelek bakti\nKeto wantah kojaran linging sastra Kapuji Hyang Saraswati Yan mamurung iwang Kaiwengang ring Dalem Antuk Dalem mraga Sidhi Sidhi bajra kontalini\nNyineb wangsa pingitang eda ngawera Yan tuwah jati bakti Ring Dalem Miukut Tan pradene katara Tan wangdenan lakar mati Kasisipan Olih sekala niskaladi\nNging pinaka pangeling eling pingetan Pinaka china ciri Cening masameton Saking piteket babaos Saking Ida I Aji Ida Dalem Dalem Miukut maka jati\nApan biyang, tosan saking bujangga Bujangga Guru jati Patut partisantana Guru maguru Rarama Yan cening mirengang jati Manabe guru Ento wantah tetes warih\nKaping ruwa, nepinaka cirin Dewa Kahyunin apang becik Eda ngalah menah Tan patut sembah kesembah Eling ring baose warih Warih Dalem Saking Pedoman sujati\nNepedoman, mangaran tatuladan Hento maka panuding Nundingange beneh Pelih kalawan beneh Pedoman kadi adil Jujur jegjeg Nyejengangne beneh pelih\nDija ada, ane maadan pedoman Cirin sameton icening Tangarin mabaos Matur ring Ajine wekas Saking lawas maguru laki Degdeg ajeg Kalan diatu cihnang cening\nKadinika, pangandikan Ida Dalem Ring putrane maka sami Raris Ida ngesahang Putrane ngruruhang gehah Kawedarang maka sami Luwir ipun Nanging kantun makumbangin\nPasambate, makadi ring sor puniki Majeng Gusti Dalem Kapiteketang Malilnggih Ring sekar angen pedoman\nMaka ngaran, Guru Dalem maka nami Dalem Cakra Wisudha Gusti Ngurah kaping kalih Malinggih ring pangkung jurang\nNgaran Guru, Guru Ngurah mka jati Ngurah Candra Wijaya Ping tiga ring sekartajji Kaping pat wus kunggahang\nMaka ngaran, I Gusti Murtana laki Gusti lanang ring sompang Ngaran Guurun Lanang jati Kaping lima Gusti Manteb\nNekaping nem, Gusti Manesa maka nami Magenah ring sula Guru Manesa maka nami Ping sapta Gusti Putu Cucukan\nRing Buhucang, Guru Cucukan maka nami Sane kaping asta Adiri Bibi Panawing Ngaran Gusti Putu Cacaran\nWus magenah, ring desa Pulangan ndiri Ngaran Guru Cacaran Kandinika polih linggih Saking Dalem Parikarsa\nSesampune, Ida Dalem micang linggih Ring Putra sowing – sowing Pinih pungkur kapicain\nKapi kahyun, antuk Ida Dalem micain Putra pinih antes Jagi ngamelang Parasati Rauhing marupa kajang\nWantah maruwa, releb ring daging Aji Aji Sastrottama Miwah catur agamanti Botol pucung anggen tebah\nNgardi nglantur, Dalem mitelek ring kahyun, nebahin ring Putra, Putrane sane kakalih, antuk sampun, kaicen pawarah warah\nSane patut, I Gusti Ngurah Sadu, saking kautaman, Kaicen ngamel Prasasti, antuk sampun, kakahyunin wang uttama.\nSane pungkur, I Gusti Manesa patut, kicen ngamel kajang, saking pakahyunan luwih, I Gusti mur, mundut patung nunggang kuda.\nRasa puput, panunggrahan dharma sadu, para putran Ida, putran Ida maka sami, wus kaigum, wadwa Panjak lega girang.\nMangda nglantur, bhaktian wadwane manulus, mangda wenten ngiringang, kalaning kesah malinggih masusuluh, nganggenang suwar tetebah.\nMangalantur, Pande Wesi nepamucuk, Ngiring Gusti Ngurah, Tansah laju manggiring, nyujur pangkung, saget wenten anak prapta.\nSane rauh, made paketa kawuwus, Dane Gusti Ngurah, sang rauh nikang mangingsir, kicen lungguh, kagenang ring Macang.\nRauh dumun, I Pande Wesi nglatur, kagenahang ring subiya, sang kalih Lascarya ngiring, ngiring tuduh, wacanan I Gusti Ngurah.\nMasasuluh, makadi wentene sampun, Dane Gusti Ngurah, kalane ngetehin, sang ngalampus, yan makarya matatiwa.\nWantah patut, palinggihan wadah matumpuk, wenang tumpang solas, Mpatulangane jati, nganggen lembu, lembu cemeng mapontangmas\nWadwa ngikut, ngiring Dane Ngurah Pangkung, Kadi wangsa pasek, Tumpang lima yaning ngiring, sami adung, panguncarne Anom – Anom.\nBaosang indik pribasa Majeng ring para Sulinggih Makadinyawangsa Satria Miwah sang Brahmana Resi Satria Agung Dalem Bali Taler sang Pandita Wiku Kalaning matebah baos Sami saling serkenin Sami alus Muji mamuji kapujiang\nPrade wenten nyingsal baos Rikala ngewentenang linggih Nabdab ring pasuman parem Wadwa Patih Tanda Mantri Kapatut saling serkenin Tanwenten mahkahyun begug Antuk sami sadu Pradnyan Puput pascad ngincer Aji Dharma sadu Nincaping kanissreyasan\nNglanturang malih ababad Wus pupute nabdab linggih Wenten sameton tangeh Newenten ring sekartaji I Gusti Mur maka nami Tumuli ngenyotin Giri Geni murub Tiba maring Sekar Angen\nRiwawune nepet Wates Watese katiben geni Mawastu saget padem Genine tanwenten malih Tumuli Gusti Mur ngiring Rakan Ida I Gusti Mur Gusti Dalem Sekar Angen Miwas Dane deiari Dane sampun\nPerjanjian Pasemayan Luwure kadi puniki Dija desa mewasta Sekar I Gusti Mur Sekartaji Dane nuwenang sami Saaning genahe manglikub Kaiterin antuk jurang Duwen Gusti Ngurah sami Sane tan puwun Dalem Pedoman nuwenang\nKadinika wus kawedar Makadi pangeling ngeling Ngeling luhur kawitan Makamiwah tereh sami Sameton warga wargi Mangda sampun iwang sungsung Miwah iwang bakti sembah Yan wenten mamurung linggih Keni pastu Antuk leluhur kawitan\nKeni waban Kageringan Sandang pangan ngured sami Ngardi rug ikang Negara Bilang tandur tannyak mentik Padi mrana balang sangit Labuh jurang labuh pangkung Yang prade mangimpaswangsa Wangsa kandap ngangken singgih, Wangsa luhur Kabalikang ngangken andap.\nSamalih indik Piagam Tanpatut jagi magingsir Saking linggih sane wekas Yan semeton meled uning Ring daging Babad Prasati Mangda sami ugi rauh Rauhin ring penyimpenan Mangdane sami nguningin Yan mamurung Kapastu dening Kawitan\nRiantukan wus kunggahang Babad Piagem puniki Sampun malih marimeda Tunggilang ragane sami Nunggil mangda dados siki Sampun pisan ngardi uyut Dawning sampun kawedarang Kawacen tur kasaksinin Sami adung Ngadungin kawentenannya\nNggih puputang kadinika Sampun sami munggah tulis Kalan wenten pesembahan Ring Pura miwah ring Putri Ungkap wacen mangda gapi Nglantur kakaryanang sayut Wanten sayut pangambeyan, Medaksina miwah suci Nika patut Anggenang kalaning mendak.\nDwaran ningacintya sunya marga Apan kweh sang mahati yogi Wenten manirmala sadha Moksahen ginengastuti Lentang tiaga pejahi Nungya sesta dharmantu Panglinggan sira Dalem Nasta mangkya muliani Dharma sadu Sidaning ngawisnu loka.\nKunang sang wang nisreyasa Tatan sidhi ringulahi Apan luput bawa karma Ruwa rainya materi pinasahaken nayani ngawira dening ngawibuh mamucaking kawiryan Dharma tan dasaringaji Awan laku Tatan sida ngamolihang\nYan mitelekaning tatwa Purana tatwa manyiki Tunggal hidep tunggal rasa Tunggaliang jana pamidi Mamidi tatwane luwih Wetu saking dharma sadu Sadu dibya kaparamartan Ngugah keketuse luwih Kadi ranu Puspa badma kulangunan\nPada weruh ring dadugan Tampa sulayan ring budhi Budhi mudita hradaya Karunane wetu mentik Olas kasih ring sang miskin Wirodane tan ngaliput Wus kajamah dening dharma Budhi kasihe manunggil Ring wang lacur Antuk tan magina ada.\nAntukan kaiket saying Ring warga sameton sami Para warih sira Dalem Kabyaktah Dalem Miyukut Nika banget ngardi kangen Setya bakti Salawasnyrumadi manusa.\nSapasira tan mitelek Mitelekang saking bakti Bakti majeng sira Dalem Kadi Kawitan Laluhur Kapastu dening Niskala Wetu Gering Satuwuh tan mangguh suka.\nSuka wiryane mangedoh Ngawetuang sedih kingking Bilang ada braya teka Kapitahen Reci Wiku Angetula minta wirya Mapi sedih Aduh–aduh maplisadan.\nSangkan eda keneh ngampah Ngampahang babad Prasasti Ane sampun kaunggahang Kasaksinin Reci Wiku Miwah Bujangga Pandita Ngamicain Banad lalintih piagem.\nAntuk sampun kawedarang Katiladin tur katulis Nganggen buku miwah lontar Tan kapatutang tan gugu Ida sangne maha pradnyan Maka saksi Saksi bukti ilikita.\nNgiring nemangkin punahang Ngawit telekang nganyunin Tunggilang raga mewarga Nelek bakti ring Laluhur Sadina sungsang kasembah Nunas kanti Kanti munah kageringan.\nYan sampun kadi punika Ngudiang tan Ida nywecanin Ida kasih Ida saying Ring wadwan idane lacur Pingajeng para Santana Luwih kasih Tan Ida mamunahwangsa\nKetekan Kabaos asta Akutus patut wilangin Asta mati temah jana Mati rambut kapertama Uban putih Mati siki kabaosang\nKaping kalih mati mata Buta tan ngamangguh mata Ping tiga mati ungasan Tan nyidang ungas mabau Kaping mpat mati karma Tan mirage Saaning bebaosang\nKaping lima mati cangkem Bega tan nyidang mamunyi Kaping enem mati tangan Bengkok sengkok tangan kaku Kaping pitu mati cokor Maromatik Rumpuh tan nyidang memarga.\nKaping kutus mati raga Angsengan tan malih kari Kabaosang padem sempurna Yan pejah nadak karacunan Matine tan nemu suarga Nika sami Kapatutang ring agama\nNgulah pati pati ulah Kaon kojaraning gumi Kapatu kelidin pisan Mati kelem mati ulung Mangdoph pacing mangguh suarga Yaning mati Ngamangguh kawah pungkuran.\nInggih puput kadi nika, sampun pisan, benjangan malih lanturin, mangda sampunang kedaut, ring gaguritan Babad, mamancangah, dawning pawedare sampun, atukan sampun kasurat, maka miwah kawacenin.\nNanging elingang matebah, mangabaktiya, mangelingang sami linggih, linggih wangsane tuhu, kadi warih sira Dalem, Dalem Myukut sampunang kayun manipu, nipu sang tan mangega, ngardi pocol tindih bakti.\nInggih mangkin ngawit sineb, puput sampun, sampun malih karang kiring, makadi sang during weruh, ngaweruhang katuturan, ngardi sambrag, yaning kantun kayun ragu, Buktiang mangdane terang ilikita bukti saksi.\nPuput - Om, canti, canti, canti, Om\nDuduk, Jero Mangku I Gede – Gaguritan Dalem Myukut, without date of place of publication (Toyapakeh, Nusa Penida, June 2009)


SK Hadiah Sastra Rancagé 2016 Antuk Sastra Bali Modéren - Suara Saking Bali\nHome / Gatra / SK Hadiah Sastra Rancagé 2016 Antuk Sastra Bali Modéren\nBali 19:46 Gatra\nRing warsa 2015 embas pitulas cakepan sastra Bali modéren, akehan malih limang cakepan ketimbang warsa sedurungnyané. Lianan ring punika, pemuatan sastra Bali modéren ring rubrik Bali Orti (Bali Post) lan Médiaswari (Pos Bali) ngawinang sastra Bali modéren nyansan nglimbak.\nSaking pitulas cakepan sané embas, nem cakepan marupa pupulan puisi, nem cakepan marupa novél, lan limang cakepan marupa satua cutet.\n“Lelakut” pupulan puisi kakawian I Putu Supartika ngangkat makudang-kudang téma lan akéhan wantah kritik saking pangawi majeng ring kawéntenan sané singsal ring kauripané. Puisi ring cakepané puniki taler ngingetin i raga ring puisi Wiji Thukul lan pamflétnyané Réndra tur kauntantin antuk sinisme lugas “I panjak sami perlu nasi, boya ja perlu réklamasi.”\n“Bubu” lan “Rwa Bhinéda” kakawian IKetut Aryawan Kenceng, madaging puisi-puisi cutet, siki puisi wantah a bait lan a bait punika madaging siki kantos petang lengkara baan nem kantos plekutus kruna. Saking krunané sané akidik lan cutet punika pangawi nguningayang makudang-kudang gagasannyané. Rima ring panguntat puisi punika setata pateh sané ngawinang puisiné punika ngulangunin.\n“Ombak Raré Bali” kakawian Tudékamarta, akéh madaging tutur-tutur ngenénin indik moral lan mapiteket ring i raga sareng sami mangda nyungjungang kaarifan lokal. Puisi “Titiang Raré Bali” ngawinang i raga éling yéning Bali boya ja gelah krama Bali kémanten, nanging sampun dados duwén krama sareng akéh.\nPuisi-puisi ring cakepan “Sang Kinasih” kakawian Ni Kadék Widiasih, wantah puisi-puisi simbolik. Diksinnyané khas nganggen kruna-kruna sané arang kaanggén mabebaosan sarahina-rahina. Sangkaning karakteristikné punika, puisi-puisi punika merluang interprétasi sané jakti-jakti sumangdané prasida manggihin teges saking puisi punika. Sang sané katresnain kajungjungang ring cakepané puniki lan kaanggep pinaka timpal urip sujati sané nénten prasida kakalahang olih galahé.\nAntologi puisi “Angripta Rum” sané kapipilang olih Gedé Gita Purnama madaging sasur kakawian pangawi wimuda. Rasa basa sané kaanggén ring puisiné punika lugas lan setata nguratiang rima miwah irama, sané ngawinang puisiné punika becik lan ngulangunin.\nSaking nem novél sané embas, limang novél wantah kakawian saking Nyoman Manda, inggih punika “Uug”, “Buung”, “Ngelingkung”, “Tresnané Leket ring Batur”, lan “Nayung Kenyem Manis.” Novel-novel kakawian Nyoman Manda punika madaging kritik sosial lan piteket-piteket sané mendidik. “Uug” nyeritayang indik mahasiswa sané démo nolak rencana proyék réklamasi sané jagi kaanggén makarya fasilitas rékréasi lan wisata. “Buung” nyeritayang indik calon législatif sané batal dados wakil rakyat sangkaning nganggén ijazah palsu. “Ngelingkung” nyeritayang indik anak selingkuh sané ngawinang kaluwargané benyah. “Tresnané Leket ring Batur” nyaritayang indik truna-truni sané satia ngawangun désa, lan “Nayung Kenyem Manis” nyeritayang indik truna-truni sané maduwé komitmen ngwangun Bali. Sakadi warsa-warsa sané sampun lintang, kakawian saking Nyoman Manda duaning pangidih saking sang pangawi, nénten kasarengang rikala seléksi Hadiah Rancagé duaning dané sampun ping tiga polih Hadiah Rancagé, kapertama antuk jasa, lan antuk kakawian ping kalih.\nNovél sané malih asiki mamurda “Ki Baru Gajah” kakawian I Madé Sugianto sané nyaritayang indik keris sané mawisésa. Murdan cakepané puniki kaambil saking wastan keris sané kasimpen ring silih sinunggil puri sané wénten ring kabupatén Tabanan, lan rikala rerahinan sané sampun kacumawisang, keris punika kairing ka pura sané wénten ring wawidangan Tanah Lot. Carita ring novél puniki maasal saking cerita rakyat sané kasurat malih olih Madé Sugianto baan nambahin tokoh.\nLimang pupulan satua cutet sané embas warsa 2015 inggih punika “Kacunduk ring Besakih” kakawian IGGDjelantik Santha, “Jaen Idup di Bali” kakawian Madé Suar Timuhun, “Calonarang” kakawian I Madé Suarsa, “Jro Lalung Ngutah” kakawian IBW Widiasa Kenitén lan “Swécan Widhi” kakawian I Komang Alit Juliartha.\n“Kacunduk ring Besakih” madaging molas carita kakawian IGG Djelantik Santha sané kakawi duk warsa 2007 kantos warsa 2015. Sakadi kakawian dané sané lianan, carita-carita ring cakepané puniki, latar belakang tokoh-tokohnyané multiétnik, wénten Bali, Sasak, Jawa, keturunan Cina baan agama sané mabinayan, lan indiké punika sané ngawinang sakadi kakawian-kakawian dané sané lianan, carita ring cakepané puniki maduwé unsur spirit multikultur. Paiketan tokoh-tokoh sané maduwé étnik, agama lan basa mabinayan punika kaceritayang alamiah baan imba-imba alih-kodé saking basa Bali ka basa Sasak utawi Jawa ngawinang caritané alami.\n“Jaen Idup di Bali” madaging plekutus satua cutet ngenénin indik potrét perubahan sosial ring Bali lan sindiran tekéning parilaksanan masyarakaté rikala ngarepin indiké punika. Akéhan tokoh ring cakepané puniki wantah truna-truni. Satua cutet sané dados murdan cakepané puniki nyaritayang indik patakon anak Bali sané embas lan kelih ring perantauan, di Kalimantan tekéning bapannyané sané rikala idup di Bali kasengsaran sangkaning keni serangan ilmu hitam léak saking anak sané iri. Idup ring Bali jaen yéning nénten wénten iri hati lan anceman ilmu hitam.\nPupulan satua cutet “Calonarang” madaging nembelas satua lan samian mamurda “Calonarang” sané kadagingin nomer saking 1 ngantos 16. Madé Suarsa ngangkat mitos Calonarang pinaka payudan rangda sané kapersépsiang dados kekuatan négatif sareng barong sané dados kekuatan positif. Saking 16 satua “Calonarang” puniki Madé Suarsa mersidayang ngawi carita tresna lan perselingkuhan sané kaimbuhin hubungan séksual sané imajinatif sakadi tusukan keris ka awak rangdané. Dané taler mersidayang nguningayang kritik sosial sakadi ngenénin indik pawiwahan béda kasta sané bermasalah ring “Calonarang 2”.\n“Jro lalung Ngutah” madaging patlikur satua cutet ngenénin indik skétsa kehidupan aktual sakadi masalah caleg, baliho kampanye, wartawan ngaruruh berita, msl. Wénten taler tokoh ceritané setata ngutah rikala mabalih tipi lan ngwacén surat kabar krana wénten berita indik korupsi.\n“Swecan Widhi” madaging molas carita cutet sané kakawi duk warsa 2013 kantos warsa 2015. Téma-téma caritané menyentuh sané kawangun antuk basa sané lugas lan lancar. Penggambaran latarné ngawinang alur lan téma caritané sayan kuat. Satua cutet kapertama “Jogéd” nyaritayang indik anak bajang sané mersidayang ngawinang méméné mararean ngigel jogéd. Satua sané kadadosang murdan kakepané “Swécan Widhi” nyaritayang indik anak tiwas sané polih pitulungan saking dokter lan dokteré punika wantah timpal kelasné rikala SD. Satua-satua sané lianan taler nyaritayang indik parilaksanan masyarakat Bali rikala ngarepin perubahan sosial sangkaning pariwisata lan globalisasi.\nRisampuné samian cakepan sané embas warsa 2015 puniki kanilai, katetepang sané polih Hadiah Sastra Rancagé 2016 ring widang karya sastra Bali inggih punika:\nKakawian I Komang Alit Juliartha\nMajeng ring I Komang Alit Juliartha jagi kaserahang Hadiah Sastra Rancagé 2016 ring widang karya sastra Bali marupa piagam lan jinah magedé limang yuta rupiah.\nLan sané polih Hadiah Sastra Rancagé 2016 ring widang jasa inggih punika\nI Gedé Gita Purnama Arsa Putra embas ring Dénpasar, 29 Oktober 1985. Kirang langkung dasa tiban puniki Gedé Gita aktif ring pembinaan basa lan sastra Bali lan sareng memperjuangkan nasib basa Bali rikala prosés marjinalisasi mawit saking penerbitan buku sastra Bali modéren lan aktivitasnyané rikala perjuangan pembinaan basa Bali utamané tekéning génerasi muda. Alumnus Sastra Bali saking Fakultas Sastra lan Budaya Universitas Udayana puniki sampun nyunting wiadin nerbitang tigang cakepan inggih punika “Dénpasar lan Dan Pasar” (2013), pupulan satua cutet “Smara Réka” (2014), lan antologi puisi penyair wimuda Bali modéren “Angripta Rum” (2015). Saking warsa 2013 Gedé Gita dados Pembina Penulisan Cerpén Basa Bali kota Dénpasar rikala Pésta Kesenian Bali sané kalaksanayang senunggil warsa (Juni-juli). Dané taler dados kontributor aktif ring rubrik mabasa Bali Bali Orti lan Médiaswari.\nDados sékertaris Aliansi Peduli Bahasa Bali (APBB) duk warsa 2012, lembaga sosial sane bergerak ring widang pelestarian lan pengembangan basa Bali. APBB sampun memperjuangkan basa Bali sané ngawinang masuk ring pelajaran wajib ring kurikulum sekolah (SD, SMP, SMA/SMK). Perjuangan punika kalaksanayang baan nyatuang guru, kaum inteléktual, budayawan lan sané seneng ring basa Bali sareng-sareng ngerumusang pentingné pembinaan basa daérah lan ngajuang gagasan punika ka pemerintah léwat DPRD Bali. Organisasi punika taler ngelaksanayang kajian kritis majeng ring kurikulum sané nguangin jam pelajahan basa daérah, lan nuntut komitmen pemerintah daérah lan wakil rakyat mangda membina basa lan sastra Bali. Atiban puniki APBB sampun berhasil memperjuangkan UKG (Uji Kompeténsi Guru) majeng ring guru basa Bali lan sampun makarya modul guru basa Bali. Kerjasama sareng LPMP (Lembaga Penjaminan Mutu Pendidikan) Provinsi Bali ngelaksanayang diklat majeng ring guru basa Bali. APBB dados penggagas lan pendorong embasnyané Sarjana Basa Bali Pendamping Désa. Ring warsa 2016 sampun kasepakatin 716 sarjana basa Bali dados tenaga penyuluh kebahasaan ring soang-soang désa ring Bali.\nMajeng ring I Gedé Gita Purnama Arsa Putra kaserahang Hadiah Sastra Rancagé 2016 ring widang jasa sastra Bali marupa piagam lan jinah magedé limang yuta rupiah.\nJuri Sastra Rancagé 2016 antuk sastra Bali modéren inggih punika Prof. Dr. I Nyoman Darma Putra M.Lit.\nNB: SK Hadiah Sastra Rancagé warsa 2016 antuk sastra Bali modéren puniki kabasabaliang olih I Putu Supartika saking iriki\nSK Hadiah Sastra Rancagé 2016 Antuk Sastra Bali Modéren Reviewed by Bali on 19:46 Rating: 5\nOlih: I Kadék Krishna Dwimartopaz Kory Gagambaran Manik Sudra “Cutet, Bli ngomong, né harus payu!” “Ngudiyang to, Bli? Orta beline puyung, s...\nOlih: I Komang Alit Juliartha Gagambaran Manik Sudra Yén mula tusing ada buin ané patut raosang, lakar puputang tiang neked driki. T...\nOlih: IBW Widiasa Kenitén Gagambaran Manik Sudra “Mai mulih Beli. Mai muliiiiiiiiiiiiiih! Ngujang kétoang awak Beliné pragat mabalih mat...


16. August 2020 20. Juli 2021 Ingwerlattemitsahne


Tournament Neon Ring - A Blue Sapphire Ring to win\nParticipate in Neon Ring Tournament to win A Blue Sapphire Ring. Neon Ring is a simple game to play but the competition between players is tough!\nTournament Games > Tournament Neon Ring - A Blue Sapphire Ring\nNeon Ring Tournament Results : 29/12/2019 19:00:00 -> 28/01/2020 19:59:59


Gega - Gega\nbelieve (Alus mider) (Adjective)\ntrusted (Alus mider) (Verb)\nIpun nenten nyandang gega!\nIn Balinese: Suba ada petugas bersih-bersih nyemak gegaén ento.\nIn Balinese: Pikolihnyane nyihnayang modal sosial ring subak tan sios marupa rasa silih gega, paguyuban, lan paiketan.\nIn English: Results showed that social capital within the subak system consisted of mutual trust, social norms, and social networking.\nIn Indonesian: Hasil menunjukkan bahwa modal sosial di dalam sebuah sistem subak terdiri atas rasa saling percaya, norma sosial, dan jaringan sosial.\nOther forms of "gega"\ntrust; believe to something\ngugu, ngugu, ngega, percaya, raos, baos, munyi


» Orti BaliSenin, 04 Juli 2010 | BPPemerintah Provinsi Bali Ngrencana Ngwangun Jalan LayangNabdabin kemacetan lalu lintas ring Bali utaman� jalur lalu lintas ring By Pass Ngurah Rai tujuan Tuban ring wewidangan Patung D�wa Ruci pemerintah provinsi Bali mapikayun pacang ngwangun jalan layang. Paindikan punika kabligbagang ring acara Isin Gumi Radio Singaraja FM 92,0 MHz rahina Sukra 2 Juli 2010.\nKomang Budi, Banjar\nPinaka masyarakat titiang wantah cumpu k�manten antuk rencana punika. K�mahon tunas tiang ring pihak san� uning ring indik punika yakti-yakti mikayunin secara mateng utawi nglaksanayang pengkajian, sumangd�n� kapungkur n�nten ngawinang makudang wicara risampun� puput jalan layang punika. Yanto, Temukus Bul�l�ng\nTiang cumpu pisan antuk rencana punika, k�mahon mangda kasarengin panincapan kualitas paayah-ayahan transportasi umum sumangd�n� masyarakat prasida memilih ngangg�n transportasi umum kabanding kendaraan pribadi, dadosn� sida ngirangin kemacetan.\nManut titiang tan cumpu antuk rencana punika santukan jalan layang puniki sinah pacang ngaw� cemer pura-pura utawi genah-genah suci ring Bali. Sapunika taler ri kala umat Hindu pacang nglaksanayang melasti munut pratima ka segara. Sira malih pacang nyaga kesucian pura punika y�n tan i raga pinaka krama Bali magama Hindu. Becikan prab�a punika angg�n ngaw� kasukertan masyarakat Bali san� kantun ak�h idup tuara.\nBu Nyoman Suberata, Berombong\nTiang setuju antuk rencana ngaryanin jalan layang, krana sampun dados tuntutan transportasi antuk nabdabin kemacetan umumn� ring Bali. K�mahon mangda kaadungang sareng kaw�ntenan palemahan ring Bali. Santukan budaya masyarakat Bali nganutin kons�p Tri Hita Karana pinaka. Putra Perkasa, Tangguwisia\nManut panamp�n titiang kawangunnyan� jalan layang ring wewidangan simpang siur lan wewidangan D�wa Ruci wantah becik pisan. Tiang cumpu pisan k�mahon pemerintah mangda yakti-yakti mengkaji santukan puniki paindikan prab�a lan sampunang nyemerin genah-genah suci.\nAgung, Jl.G.Rinjani Singaraja\nTitiang tan setuju antuk rencana punika, becikn� nabdabin kemacetan utaman� ring D�npasar antuk ngirangin utawi ngwatesin kendaraaan san� masuk ka Bali. Tunas titiang ring para pakar utawi san� wikan ring widang punika mangda nyobyahang dumun majeng ring masyarakat, tokoh adat, lan agama para panglingsir ring Bali. (ama)